《虎皮送周竹友》
宋代·萧立之

南山有虎额欲白，当年冯妇搏不得。牛羊食尽麋鹿无，樵苏不不道榛棘。

莫徭客子心胆雄，鸡翎衔矢山桑弓。凭林翳树毙一发，狐鸣雀噪寒山空。

向不雾雨不下食，也知文采真足惜。萧森素壁动斓斑，猛气雄姿见风格。

我如杜陵不愿施锦鲸，琢诗包卷送赠君。知君家学有太极，自是皋比席上人。

剪裁更入革工手，高堂寝处魑魅走。尊前一色老莱衣，为太夫人千载寿。

作者简介：萧立之（一二○三～？）（生年据本集卷下《壬午元日试笔……》“年似渭滨人样子”、“记前壬午甫能冠”推定），原名立等，字斯立，号冰崖，宁都（今属江西）人。理宗淳祐十年（一二五○）进士。历知南城县，南昌推官，通判辰州。宋亡归隐。有《冰崖诗集》二十六卷，已佚。明弘治十八年九世孙敏辑刊《冰崖公诗拾遗》三卷。事见本集末附萧敏《识后》，明嘉靖《赣州府志》卷九有传。　萧立之诗，以《四部丛刊》影印明弘治十八年刻本为底本。新辑集外诗附于卷末。